آتش بس گه قره مسدن, اوکرائین ده کونده ۱۳ کیشی جان بیرماقده. بیرلشگن ملت لر تشکیلاتی, سونگگی ۸ هفته ده اوکرائین نینگ شرقی ده اردو بیلن روسیه طرفداری ایریلیقچی لر آره سیده یوز بیرگن توقنشو لر عاقبتیده کونده اورته چه ۱۳ کیشی نینگ جان بیریَتگن لیگی نی بلدردی. اوکرائین نینگ شرقی ده گی بحران گه بیر ییچیم یولی نینگ تاپیلیشی اوچون آلیب باریلیتگن فعالیت لر دایره سیده سپتامبر آیی نینگ ۵ نچی کونیده تامین ایتیلگن آتش بس گه قره مسدن, اوروش لرنینگ دوام ایتیتگن لیگی نی بلدرگن بیرلشگن ملت لر تشکیلاتی انسان حق لری عالی کمیسرلیگی امریکا, اوروپا و اورته آسیا بولیمی نینگ باشلیغی گیاننی ماگازینی, سپتامبر آیی نینگ ۶ نچی کونیدن باشلب نوامبر آیی نینگ ۱۸ نچی کونی گه قدر توپلم ۹۵۷ کیشی نینگ جان بیرگن لیگی نی بلدردی. ماگازینی اوشبو رقم نینگ کونده قریب ۱۳ کیشی دن عبارت ایکن لیگی نی ایسله تیب اوتدی. ماگازینی, اوکرائین ده اوروش لرنینگ باشلب کیتگن اپریل آیی دن باشلب نوامبر آیی نینگ ۱۸ نچی کونی گه قدر ایسه ۴ مینگ ۳۱۷ نفر نینگ جان بیرگن لیگی و ۹ مینگ ۹۲۱ نفر نینگ یاره لنگن لیگی نی بلدردی. عینی دمده ماگازینی اوکرائین ده اوز اوی لری نی ترک ایتیب کیتگن کیشی لرنینگ سانی نینگ سپتامبر آیی نینگ ۱۸ نچی کونیده ۲۷۵ مینگ کیشی ایکن, نوامبر آیی نینگ ۱۹ نچی کونیده ایسه اوشبو رقم نینگ ۴۶۶ مینگ ۸۲۹ نفر گه کوتریلیب کیتگن لیگی نی ایسله تیب اوتدی. بوندن تشقری ماگازینی, اوکرائین ده خلق ارا انسان حق لری نی اخلال ایتیش فعالیت لری نینگ هم دوام ایتیتگن لیگی نی بلدردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
